Buikjeans – Is Dit Net Ek Of Is Als Tos? | Watkykjy
Donnerweer en Oogtoffie
In Is Dit Net Ek Of Is Alles Tos?, Snotstories deur griffin en Chopper Charlie April 10, 2018 Rek jou bek
Dis 'n onding wat hier in die tagtigs begin het. Denimbroeke vir dames wat lekker hoog optrek, tot net onder die borste. Die teenoorgestelde van die hipster. Lekker lang hangboude as jy van agter af kyk. En asof dit moet opmaak vir die ekstra lengte oor die magie, is die pype gewoonlik ook net driekwart lank. Sommer stonewashed ook met wit sokkies en bruin vellies as jy super-ongelukkig is.
Terwyl ons toegee dat die tagtigs 'n moeilike tyd vir almal was en dat ons skuldig is aan dinge waaroor ons nie graag praat nie, is die dra van mom jeans onverskoonbaar. Die mensdom leer nog uit sy foute. Net soos ons nie vandag ons geliefdes met knuppels oor die kop moer of ouens van ander dorpe eet nie, het kleredrag ook saam met die beskawing aanbeweeg.
Die ergste is dat jy buikjeans nie net sien onder ouer vrouens wat in die jare tagtig gejol het en nou nie van beter weet nie. Selfs jong girls wat gebore is lank na die heyday van hierdie modegruwel en passieteenvoeter kies om buikjeans te dra.
Kom nou meisies, kom ons laat sak die heuplyne. Selfs al het mens 'n buik, werk 'n hipster beter. In fact, daai pensie hang mos baie lekkerder oor iets as wat hy onder iets ingeprop word. GRoot asseblief met 'n vet rooi cherry op – gee ons 'n break. Niks meer hangboude nie.